**Martin** (slovakisk: *Turčiansky Svätý Martin* til 1950, ungarsk: *Turócszentmárton*, tysk: *Turz-Sankt Martin*, latin: *Sanctus Martinus/Martinopolis*) er en by i det nordlige Slovakia. Byen ligger ved elva Turiec, under Malá Fatra-fjellene, nær byen Žilina. Med cirka 55 000 innbyggere (2017) er Martin landets åttende største by. Den er senter for Turiec-regionen og Martin-distriktet.

HistorieGgg
-----------

Byen nevnes første gang i 1264, som Zenthmarton, i overleverte historiske kilder, men arkeologiske funn viser at stedet hadde bosetting allerede under hallstattiden.

I 1340 fikk stedet byrettigheter. I 1433 ble Martin nedbrent av husittiske opprørere, og ti år etter ble den atter ødelagt, men da av et jordskjelv. Byen ble gradvis nedgradert fra kongelige byrettigheter til en by under en lavere grad av byrettsprivileg, og den ble i sterk grad dominert av slekten Révay. Men så snudde det. Den raskt voksende befolkningen er grunnen til at det var mange laugene i byen på 1600- og 1700-tallet. I 1918 ble den såkalte *Martinsdeklarasjonen* utferdiget her.

Under den kalde krigen fikk byen betydelig tungindustri - særlig våpenfabrikken «ZŤS Martin» med over 10.000 arbeidere, en av Østblokkens støste stridsvognsfabrikker.

Navnet
------

De første kilder benytter navneformen Sankt Martin, rettere sagt (1264) *Zenthmarton* på ungarsk, og (1284) *villa Sancti Martini* på latin. Byen var rett og slett oppkalt etter den stedlige katolske sognekirken, som var og er dedisert til den hellige Martin. Attributtet avlet fra områdenavnet *Turiec* tilkom senere, og er første gang i kilder fra 1353. Fra 1919 het byen offisielt *Turčiansky Svätý Martin*, og i 1951 ble dette endret til *Martin*, ettersom ordet *svätý* («hellig») var uønsket av de den gang herskende kommunister.

Severdigheter
-------------

I Martin, nærmere bestemt den delen som kalles Jahodnícke háje, ligger et friluftsmuseum som på engelsk kalles *Museum of the Slovak Village*. Formelt heter museet *Det slovakiske nasjonalmuseet Martin* (slovakisk: «Múzeum slovenskej dediny Martin»). Per 2020 er det organisatorisk underlagt Slovakias nasjonalmuseum.

Utdanning
---------

I byen har Bratislavas universitet, *Komeniusuniversitetet*, et medisinsk fakultet, *Jessenius*. Ca. 300 nordmenn studerer medisin i Martin (2012), og dermed er Martin et av de mest populære studiested for norske utenlandsstudenter.

Kjente personer fra Martin
--------------------------

* Alexander Avenarius (1942-2004), historiker
* Peter Bartoš (1973), ishockeyspiller
* Zdeno Cíger (1969), ishockeyspiller
* Oľga Feldeková (1943), forfatter, journalist
* prof. RNDr. Ján Fischer (1905-1980), fysiker
* Hana Gregorová (1885-1958), forfatter
* Oto Haščák (1964), ishockeyspiller
* Stanislav Jančárik arkitekt
* Janko Jesenský (1874-1945), forfatter
* Jaroslav Katriňák (1966), motorsykkel rider
* Jana Kirschner (1978), musiker
* Boris Klimek (1984), designer
* Zuzana Kronerová(1952), skuespiller
* Hana Meličková (1900-1978), skuespiller
* Zora Mintalová-Zubercová (1950), etnografer, historiker og muzeolog
* Richard Pánik (1991), ishockeyspiller
* Ivan Romančík (1950), skuespiller
* Peter Smrek (1979), ishockeyspiller
* Radovan Somík (1977), ishockeyspiller
* Katarína Šulajová (1952), skuespiller, filmregissør
* Róbert Švehla (1969), ishockeyspiller

Bilder
------

* Sentrum av Martin Sentrum av Martin
* Nasjonalbibliotek Nasjonalbibliotek
* Teater Teater
* Turiec gallery Turiec gallery
* Martin friluftsmuseumMartin friluftsmuseum
* Martin i vinterMartin i vinter

Referanser
----------

1. ↑   *Sčítanie obyvateľov, domov a bytov 2021 na Slovensku*, Bratislava: Statistical Office of the Slovak Republic, Wikidata Q110227967,
2. ↑  «SNM in Martin - Museum of the Slovak Village - Slovakia.travel». *slovakia.travel*. Besøkt 14. mai 2020.
3. ↑  «Múzeum slovenskej dediny - OZ Jahodnícke háje». *www.skanzenmartin.sk*. Besøkt 14. mai 2020.
4. ↑  Rybarova, Ela. «Norwegian medical students studying in Martin». *Sme.sk* **(Slovak)**. Besøkt 13. september 2012.
5. ↑  Statens lånekasse for utdanning (2011). «Mest populære læresteder 2010-2011». *Statistikk* **(norsk)**. Laanekassen.no. Arkivert fra originalen 22. februar 2013. Besøkt 03.08.2012.

Eksterne lenker
---------------

* Offisielt nettsted Rediger på Wikidata

* (en) Martin, Slovakia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** SUDOC **·** NKC **·** GeoNames **·** MusicBrainz
 |